paragraph_text: Calvin je dobio ime po Jeanu Calvinu osnivaču kalvinizma, a Hobbes po Thomasu Hobbesu, engleskom filozofu. Radnja je smještena američki sjeverozapad. Teme stripa su Calvinovo prijateljstvo s Hobbesom, njegove maštarije, avanture, jedinstven pogled na društvena i politička pitanja te odnos prema njegovim roditeljima i drugim ljudima. Strip nikada ne kritizira određene osobe ili događaje, već je ponekad općenita kritika obrazovanja, komercijalizacije, masovnih medija, ljudske apatije i sl. Calvin vidi Hobbesa kao živoga tigra i tako se prema njemu i ponaša, razgovara s njime, dok ostali likovi vide Hobbesa kao plišanoga tigra.